STEC โบรกชู 3 ปัจจัยบวกหนุนหลังราคาลงลึกแนะซื้อเป้าหมาย 18.00 บาท
STEC โบรกชู 3 ปัจจัยบวกหนุนหลังราคาลงลึกแนะซื้อเป้าหมาย 18.00 บาท
STEC โบรกชู 3 ปัจจัยบวกหนุนหลังราคาลงลึกแนะซื้อเป้าหมาย 18.00 บาท
27 มี.ค. 2563

บล.กสิกรไทย ระบุในบทวิเคราะห์วันนี้(27มี.ค.63 )บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน)   หรือSTEC เริ่มต้นจัดทำบทวิเคราะห์หุ้น STEC ด้วยคำแนะนำ “ซื้อ” ที่ราคาเป้าหมาย 18.00 บาท อิง PER 18.9x (-1SD 10-year average) โดย 3 เหตุผลหลัก ได้แก่ 1) ประเมิน backlog ปี 2020E ยังอยู่ในระดับสูงที่ 8.4 หมื่นล้านบาท (ถือว่าสูงเมื่อเทียบกับอุตสาหกรรม) เพียงพอต่อการรับรู้รายได้อย่างน้อยในช่วง 2 ปีข้างหน้า โดยจะมีโครงการใหม่ในปีนี้รวม 3.2 หมื่นล้านบาท
ซึ่งรวมโครงการพัฒนาสนามบินอู่ตะเภาฯ เฟสแรกมูลค่า 2 หมื่นล้านบาท, 2) สถานะทางการเงินแข็งแกร่งด้วย Net cash position ทำให้มีข้อได้เปรียบและทนทานท่ามกลางสภาวะตลาดผันผวนในปัจจุบัน, 3) คาดได้รับผลกระทบจำกัดจาก COVID-19
โดยกำไรปกติ 2019-21E ยังคงเติบโตได้ที่ +4% CAGR, และ 4) attractive valuation จากปัจจุบันเทรดที่ระดับ PER = 12x (-2SD 10-year average) ทำให้มี downside risk จำกัด ราคาหุ้นปรับตัวลง แต่ in line กับ SET ในช่วง 1 เดือนที่ผ่านมา จากความกังวลว่าการระบาด COVID-19 อาจส่งผลต่อการชะลอการลงทุนของภาครัฐ
อย่างไรก็ตาม มองว่าผลกระทบต่อกลุ่มรับเหมาไม่มากเมื่อเทียบกับอุตสาหกรรมอื่น อีกทั้ง STEC มี key catalyst ที่น่าสนใจ จากการประกาศ backlog เพิ่มจากโครงการที่รอลงนามสัญญารวม 2.75 หมื่นล้านบาท ซึ่งเป็นโครงการประเภท PPP ทั้งหมด